**DAN SIGURNIJEG INTERNETA 2017.**

**TEMA: MOĆ SLIKE**

**Cilj:** osvijestiti važnosti traženja pomoći odraslih osoba za rješavanje problema vezanih uz korištenje interneta

**Ishodi:**

* nabrojiti savjete za rješavanje obrađenih situacija
* zapamtiti kratku pjesmu o sigurnosti na internetu
* izraditi vlastite uratke o rješavanju problema na internetu uz pomoć odraslih

**Prijedlog korištenja prezentacije**

**Slajd 1. 2. I 3.**

Ove je godine Dan sigurnijeg interneta cijeli posvećen temi slike kao moćnog sredstva prijenosa informacija o sebi i drugima. Pod slikama se podrazumijevaju: fotografije, video materijali i druge slike dostupne na internetu, naše ili tuđe.

Pitanja učenicima da se dobije uvid u korištenje interneta – slajd 2. i programa putem kojih mogu pregledavati slike i videa. – slajd 3. Djeca sama mogu objasniti što znače logotipi pojedinih programa, ukoliko ih poznaju i koriste, a one koje ne znaju ne treba im objašnjavati.

**Slajd 4.**

I ove godine naš pametni pingvin Smarti želi vam nešto ispričati. On je sličan vama, znatiželjan je, voli se zabavljati tražeći slike na internetu svojih omiljenih životinja i igrajući igrice. Ponekad nije sasvim siguran što uraditi kada na internetu naiđe na nešto što ga uznemiri ili uplaši. Zato je siguran da ćete mu i vi pomoći pronaći rješenje za takve situacije u kojima se možda i vi nađete.

**Slajd 5. - pročitati**

**Slajd 6**. – pročitati, a zatim dati učenicima vremena da razmisle i odgovore što bi Smarti trebao učiniti i kako bi mama i tata pingvini mogli pomoći Smartiju.

**Slajd 7. i 8.** – pročitati, **Slajd 9**. – naučiti pjesmicu uz dramatizaciju ili bez nje ovisno o idejama

Proći ostale slajdove.

**18. slajd** – razgovor s učenicima o tome kako bi oni postupili u sličnim situacijama i koji Smartijev savjet su naučili.

**Na posljednjem slajdu** je poruka za domaći rad: ispričati kod kuće priču o Smartiju i ponoviti što su naučili.

**Aktivnost za kraj ili drugi sat:** crtež pingvina Smartija djeca mogu zalijepiti u bilježnicu i prepisati pjesmu (savjet) koju/kojega su naučili.

Izvor: <https://www.saferinternet.org.uk/safer-internet-day/20117>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_